
Здравейте,  

Имам въпрос относно необходимостта от разрешение за строеж на лятна кухня. Законът казва, че за градински и паркови елементи не е необходимо разрешение, но няма тълкование какво включва тази категория. Мога ли да си направя дървен навес с едно барбекю, кухненски плот, мивка и хладилник? 


 

Разрешение за строеж за лятна кухня
===================================

 

Здравейте, Любомир, 


за лятна кухня е необходимо разрешение за строеж. В тази връзка Ви цитирам приложимите разпоредби от ЗУТ –  

“Второстепенни постройки на допълващото застрояване (летни кухни и леки постройки за отоплителни материали и инвентар, кладенци, чешми, водоплътни изгребни ями и временни тоалетни) могат да се изграждат в урегулирани поземлени имоти за ниско жилищно или за вилно застрояване.  

(2) (Доп. – ДВ, бр. 65 от 2003 г.) Второстепенните постройки на допълващото застрояване са с височина до 2,5 м над прилежащия терен и до 3 м до най-високата част на покрива. Когато постройките се разполагат на вътрешната граница на урегулирания поземлен имот, най-високата част на покрива при калканната стена може да има височина до 3,6 м.


Чл. 47. (1) Летни кухни се разполагат свободно или свързано, без да се спазват изискванията за разстояния от сградите на основното застрояване.”


Лятната кухня не е градински или парков елемент.


Поздрави,  

адв. Николина Митова  

тел. 0898 303092




Благодаря Ви, г-жо Митова,  

А как ще коментирате този член от закона:  

Чл. 147. (1) (Доп. – ДВ, бр. 65 от 2003 г.) Не се изисква одобряване на инвестиционни проекти за издаване на разрешение за строеж за:  

1. (изм. – ДВ, бр. 65 от 2003 г., изм. – ДВ, бр. 25 от 2019 г., изм. – ДВ, бр. 16 от 2021 г.) постройките на допълващото застрояване, с изключение на постройките, предназначени за производство, обществено обслужване или търговия и постройките по чл. 151, ал. 1;  

Лятната кухня не е ли именно допълващо застрояване.




Цитираната от Вас разпоредба също насочва към необходимост от издаване на разрешение за строеж за лятна кухня, особеното само е, че не се изисква одобрение на инвестиционни проекти за снабдяване с разрешение за строеж за същата. Иначе правилно сте се насочил към чл. 151 ЗУТ относно хипотезите, при които не се изисква издаване на разрешение за строеж, но лятната кухня не е от тях. 


Поздрави,  

адв. Николина Митова  

тел. 0898 303092


